《爱月夜眠迟》
明代·余玉馨

晚妆不整云鬟卸，梨花院落閒清夜。桂影初移画阁东，纱窗斜清蟾光射。

玉人不寐倚阑干，贪玩冰轮不觉寒。银汉星移繁露坠，庭前犹自捲帘看。

作者简介：余玉馨，字芳馨。顺德人。明武宗正德十六年（一五二一）进士、瓯宁知县余经之女，举人许炯之妻。著有《箧中集》十卷。事见清温汝能《粤东诗海》卷九六。